
ИЗВОД ИЗ ЗАПИСНИКА
СА 38. РЕДОВНЕ СЈЕДНИЦЕ СКУПШТИНЕ ГРАДА ЗВОРНИК

ОДРЖАНЕ 22. ДЕЦЕМБАРА  2020. ГОДИНЕ У ВЕЛИКОЈ САЛИ
 ГРАДСКЕ УПРАВЕ ГРАДА ЗВОРНИК
Тридесет осма редовнa  сједница Скупштине града Зворник одржана је 22. децембра 2020. године. 
Скупштина је почела са радом у 10 часова и 15 минута. 
Сједницом предсједава Мерсад Мехмедовић, предсједник Скупштине града Зворник.
Предсједавајући је констатовао да сједници присуствује 28 одборника и да Скупштина може пуноправно радити и одлучивати. 
Сједници оправдано нису приступили одборници: Младен Јовановић и Тања Продановић, док је одборник Драган Тејић најавио да ће каснити. 
Поред одборника сједници присуствују: 
Градоначелник Зоран Стевановић, Замјеник Градоначелника  Бојан Ивановић, шеф Кабинета Градоначелника Драгана Милошевић, начелник Одјељења за финансије Срђан Деспић, представници невладиних организација и представници медија.  
Предсједавајући је прочитао предложени  
 Д н е в н и   р е д
1. Записник са 37. редовне сједнице Скупштине града Зворник

2. Одборничка питања

3. Разматрање Приједлога Одлуке о усвајању Нацрта ребаланса буџета града Зворник  за 2020. годину
4. Разматрање Приједлога Одлуке о утврђивању пореске стопе за опорезивање   непокретности на подручју града Зворник за 2021. годину
5. Разматрање Приједлога Одлуке о висини накнаде коју остварују  предсједници Савјета  мјесних заједница са подручја града Зворник
6. Разрјешење, избор и именовање:
· Разрјешење в.д. директора  ЈПВОУ Дјечији вртић „Наша Радост“ Зворник
· Именовање директора   ЈПВОУ Дјечији вртић „Наша Радост“ Зворник
Обзиром да је дневни ред усвојен једногласно, Скупштина је наставила рад разматрањем тачака према утврђеном дневном реду.
Тачка 1.

Предсједавајући отвара расправу о Изводу из Записника са 37. редовне сједнице Скупштине града Зворник одржане  03.12.2020. године. 
Обзиром да није било пријављених за учешће у расправи, Скупштина се изјаснила о записнику са 37. редовне сједнице Скупштине града Зворник одржане 03.12.2020. године. 
После обављеног гласања, предсједавајући констатује да је наведени записник усвојен једногласно. 
Тачка 2.
Одборничка питања; 
1. Одборник Бранко Пејић 

Поставио је два  одборничка  питања која гласе:
1. „Да ли је у плану и када ће се радити расвјета у Каракају на раскрсници према Тузли?“

2. „Друго питање се односи на Тршић. Да ли је у плану да се раде тротоари тј. пјешачка стаза поред пута од кафане „Тахи“ до Основне школе у Тршићу. 

2. Одборник Небојша Галић

Поставио је два  одборничка  питања која гласе:
1. „Хоће ли се поправљати  рупе у улици изнад Стадиона и од Робне куће према Спортској хали ?“

2. „Да ли може да се асвалтира улица испод зграде Б-19 у 2021. години?“
Одговор на наведена питања дао је Замјеник Градоначелника Бојан Ивановић у току сједнице Скупштине.
Тачка 3.

Предсједавајући отвара расправу о Приједлогу Одлуке о усвајању Нацрта ребаланса буџета града Зворник  за 2020. Годину, а потом су предсједник  Комисије за статутарна питања и прописе и предсједник Комисије за буџет и финансије поднели  извјештај  комисије о наведеном приједлогу.
Образложење по овој тачки дневног реда дао је начелник Одјељења  за финансије Срђан Деспић.
Обзиром да није било пријављених за учешће у расправи, Скупштина се изјаснила о Приједлогу Одлуке о усвајању Нацрта ребаланса буџета града Зворник  за 2020. годину
После обављеног гласања предсједавајући констатује да је Приједлог Одлуке о усвајању Нацрта ребаланса буџета града Зворник за 2020. годину  усвојен са 27 гласова „за“, и 1 „уздржаним“.
Тачка 4.
Предсједавајући отвара расправу о Приједлогу Одлуке о утврђивању пореске стопе за опорезивање  непокретности на подручју града Зворник за 2021. годину, а потом је предсједник  Комисије за статутарна питања и прописе поднио извјештај  комисије о наведеном приједлогу.
Образложење по овој тачки дневног реда дао је начелник Одјељења  за финансије Срђан Деспић.
Обзиром да није било пријављених за учешће у расправи, Скупштина се изјаснила о Приједлогу Одлуке о утврђивању пореске стопе за опорезивање  непокретности на подручју града Зворник за 2021. годину.
После обављеног гласања, предсједавајући констатује да је  наведени приједлог  усвојен са 27 гласова „за“ и 1 „уздржаним“. 
Тачка 5.
Предсједавајући отвара расправу о Приједлогу Одлуке о висини накнаде коју остварују  предсједници Савјета  мјесних заједница са подручја града Зворник, а потом је предсједник  Комисије за статутарна питања и прописе поднио извјештај  комисије о наведеном приједлогу.
Образложење по овој тачки дневног реда дао је начелник Одјељења  за финансије Срђан Деспић.
У расправи је учествовао одборник Бранко Пејић

Скупштина се потом изјаснила о Приједлогу Одлуке о висини накнаде коју остварују  предсједници Савјета  мјесних заједница са подручја града Зворник.
После обављеног гласања, предсједавајући констатује да је  наведени приједлог усвојен са 27 гласова „за“ и 1 „уздржаним“.
Тачка 6. 
У оквиру ове тачке предвиђено је Разрјешење, избор и именовање: 

· Разрјешење в.д. директора  ЈПВОУ Дјечији вртић „Наша Радост“ Зворник
· Именовање директора   ЈПВОУ Дјечији вртић „Наша Радост“ Зворник
Предсједник Комисије за избор и именовање Драган Риђошић предложио је да се Вукомир Станковић разрјеши в.д. директора ЈПВОУ Дјечији вртић „Наша Радост“ Зворник, због окончања поступка јавне конкуренције.
После обављеног гласања, предсједавајући констатује да је Вукомир Станковић једногласно разрјешен  в.д. директора  ЈПВОУ Дјечији вртић „Наша Радост“ Зворник.
Предсједник Комисије за избор и именовање Драган Риђошић предложио је да се Вукомир Станковић именује за  директора ЈПВОУ Дјечији вртић „Наша Радост“ Зворник.

После обављеног гласања, предсједавајући констатује да је Вукомир Станковић једногласно именован за директора  ЈПВОУ Дјечији вртић „Наша Радост“ Зворник.
Обзиром да је дневни ред исцрпљен, предсједавајући закључује рад 38. редовне сједнице Скупштине града  Зворник у 10:40. 

